ਭਿੰਡਰ ਖੁਰਦ

ਭਿੰਡਰ ਖੁਰਦ (ਅੰਗਰੇਜੀ: Bhinder Khurd) ਭਾਰਤ ਦੇ ਰਾਜ ਪੰਜਾਬ ਦੇ ਮੋਗਾ ਜ਼ਿਲ੍ਹੇ ਦਾ ਪਿੰਡ ਹੈ। ਇਹ ਪਿੰਡ 1823 ਈਸਵੀ ਵਿੱਚ ਹੋਂਦ ਵਿੱਚ ਆਇਆ। ਪਿੰਡ ਬੰਨਣ ਦੀ ਰਸਮ ਸਾਂਡ ਪੱਤੀ ਦੀ ਧਰਸ਼ਾਲਾ ਵਾਲੀ ਥਾਂ ਤੇ ਨਿੰਮ ਥੱਲੇ ਕੀਤੀ ਗਈ ਸੀ। ਭਿੰਡਰ ਰਾਜਪੂਤ ਜੱਟਾਂ ਦਾ ਗੋਤ ਵੀ ਹੈ। ਭਿੰਡਰ ਖੁਰਦ ਦੇ ਮੁਢਲੇ ਵਸਨੀਕ ਪਿੰਡ ਭਿੰਡਰ ਕਲਾਂ ਨਾਲ ਸਬੰਧਤ ਸਨ। ਇਹ ਪਿੰਡ ਧਰਮਕੋਟ ਤਹਿਸੀਲ ਵਿੱਚ ਆਉਂਦਾ ਹੈ। ਭਿੰਡਰ ਖੁਰਦ ਦੇ ਤਿੰਨ ਅਗਵਾੜ (ਪੱਤੀਆਂ) ਨਵਾਂ ਨਰੀਆ, ਪਦਾਰਥ ਅਤੇ ਸਾਂਡ ਹਨ। ਇਹਨਾਂ ਤਿੰਨਾਂ ਪੱਤੀਆਂ ਵਿੱਚ ਅਲੱਗ ਅਲੱਗ ਧਰਮਸ਼ਾਲਾ ਹਨ। ਨਰੈਣ ਸਿੰਘ ਭਿੰਡਰ ਪੱਤੀ ਨਵਾਂ ਨਰੀਆ ਵਿਖੇ ਰਹਿੰਦੇ ਸਨ ਤੇ 1970 ਦੇ ਆਸਪਾਸ ਪਰਿਵਾਰ ਸਮੇਤ ਤਲਵੰਡੀ ਭਾਈ ਚਲੇ ਗਏ। ਪਿੰਡ ਵਿੱਚ ਦੋ ਡੇਰੇ; ਰਾਮਧਨ ਦਾ ਡੇਰਾ ਅਤੇ ਟਾਹਿਲ ਦਾਸ ਦਾ ਡੇਰਾ ਹੈ। ਪਰ ਤਿੰਨੇ ਸਕੂਲ (ਪਰਾਇਮਰੀ ਸਕੂਲ, ਸਰਕਾਰੀ ਹਾਈ ਸਕੂਲ ਲੜਕੀਆਂ ਅਤੇ ਹਾਇਰ ਸਕੈਂਡਰੀ ਸਕੂਲ) ਭਿੰਡਰ ਕਲਾਂ ਨਾਲ ਹੀ ਸਾਂਝੇ ਹਨ।

 ਨਜਦੀਕੀ ਪਿੰਡ 

 ਜਲਾਲਾਬਾਦ ਪੂਰਬੀ
 ਭਿੰਡਰ ਕਲਾਂ
 ਕੋਕਰੀ ਕਲਾਂ
 ਕੋਕਰੀ ਬਹਿਣੀਵਾਲ
 ਕੋਕਰੀ ਬੁੱਟਰਾਂ (ਦਾਇਆ)
 ਕਿਸ਼ਨਪੁਰਾ
 ਇੰਦਰਗੜ੍ਹ
 ਲੋਹਗੜ੍ਹ

 ਜ਼ਿਕਰਯੋਗ ਵਿਅਕਤੀ 

 ਨਰੈਣ ਸਿੰਘ ਭਿੰਡਰ - ਪਿੰਡ ਭਿੰਡਰ ਖੁਰਦ ਦੇ ਨਰੈਣ ਸਿੰਘ ਭਿੰਡਰ ਨੇ ਕਿਰਤੀ ਪਾਰਟੀ ਦੇ ਕਿਸਾਨ ਫਰੰਟ ਵਿੱਚ ਸਰਗਰਮੀ ਨਾਲ ਕੰਮ ਕੀਤਾ। ਓਹ ਜਿਲ੍ਹਾ ਫਿਰੋਜ਼ਪੁਰ (ਉਸ ਸਮੇਂ ਭਿੰਡਰ ਖੁਰਦ ਜਿਲ੍ਹਾ ਫਿਰੋਜ਼ਪੁਰ ਵਿਚ ਸੀ) ਦੇ ਸਰਗਰਮ ਵਰਕਰ ਬਾਬਾ ਰੂੜ ਸਿੰਘ ਚੂਹੜਚੱਕ ਤੇ ਗੇਂਦਾ ਸਿੰਘ ਦੀ ਅਗਵਾਈ ਵਿੱਚ ਸਰਗਮ ਰਹੇ। ਇਹਨਾਂ ਦੇ ਨਾਲ ਹੋਰ ਆਗੂ ਬਚਨ ਸਿੰਘ ਤਖਾਣਵੱਧ, ਰਤਨ ਸਿੰਘ ਘੋਲੀਆ, ਕੇਹਰ ਸਿੰਘ ਮਾਹਲਾ, ਉਜਾਗਰ ਸਿੰਘ ਬੁੱਧ ਸਿੰਘ ਵਾਲਾ, ਠਾਕਰ ਗੋਬਿੰਦ ਸਿੰਘ ਗੁਰਦਿਆਲ ਸਿੰਘ ਡਾਲਾ, ਜਸਵੰਤ ਸਿੰਘ ਚੂਹੜਚੱਕ ਤੇ  ਰਾਮ ਨਾਥ ਮੋਗਾ ਆਦਿ ਸਨ। ਇਹਨਾਂ ਨੇ ਜਿਲ੍ਹਾ ਲਾਇਲਪੁਰ (ਅੱਜ ਕੱਲ ਪਕਿਸਤਾਨ) ਵਿੱਚ ਵਤਨ ਸਿੰਘ ਮਾਹਿਲ-ਗਹਿਲਾ, ਉਜਾਗਰ ਸਿੰਘ ਬਿਲਗਾ ਅਤੇ ਲਾਹੌਰੀ ਰਾਮ ਪਰਦੇਸੀ ਨਾਲ ਰਲ ਕੇ ਕਾਫੀ ਸਰਗਰਮੀ ਨਾਲ ਕੰਮ ਕੀਤਾ। ਜਿਲ੍ਹਾ ਲਾਇਲਪੁਰ ਵਿਖੇ ਵੱਡੀ ਭਾਰੀ ਸੂਬਾ ਕਿਸਾਨ ਕਾਨਫਰੰਸ ਜੋ ਕਿ ਸਤੰਬਰ 1938 ਵਿੱਚ ਹੋਈ ਸੀ ਵਿੱਚ ਗੁਰਬਚਨ ਸਿੰਘ ਰੁੜਕਾ ਕਲਾਂ ਆਤਮਾ ਸਿੰਘ ਚੈਂਚਲ ਸਿੰਘ ਚੱਬਾ ਉਜਾਗਰ ਸਿੰਘ ਬਿਲਗਾ ਨਾਰਾਇਣ ਸਿੰਘ ਗਰਚਾ ਬਿੱਕਰ ਸਿੰਘ ਤੇ ਕਰਨੈਲ ਸਿੰਘ ਆਦਿ ਦੇ ਇਲਾਵਾ ਨਰੈਣ ਸਿੰਘ ਭਿੰਡਰ ਆਦਿ ਸਾਥੀਆਂ ਦੀ ਮੇਹਨਤ ਨਾਲ ਹੀ ਸਫਲ ਹੋ ਸਕੀ। ਇਸ ਦੇ ਇਲਾਵਾ ਫਤਿਹਗੜ੍ਹ ਕੋਰੋਟਾਣਾ ਜਿਲ੍ਹਾ ਫਿਰੋਜ਼ਪੁਰ ਵਿਖੇ 21 ਤੋਂ 23 ਸਤੰਬਰ 1941 ਤੱਕ ਤਿੰਨ ਦਿਨਾਂ ਹੋਈ ਕਿਸਾਨ ਕਮੇਟੀ ਦੀ ਇਤਿਹਾਸ਼ਕ ਸੂਬਾ ਕਾਨਫਰੰਸ ਜੋ ਕਿ ਉਸ ਸਮੇਂ ਅੰਗਰੇਜ਼ ਸਰਕਾਰ ਅਤੇ ਕਿਰਤੀ ਪਾਰਟੀ ਦਾ ਪਟਕੇ ਦਾ ਘੋਲ ਸਮਝੀ ਗਈ ਸੀ ਵਿੱਚ ਵੀ ਸਰਗਮਰਮ ਭੂਮਿਕਾ ਨਿਭਾਈ।
 ਤਾਰਾ ਸਿੰਘ ਸੰਧੂ - ਲੇਖਕ/ ਸਿਆਸਤਦਾਨ

 ਹਵਾਲੇ 

ਸ਼੍ਰੇਣੀ:ਮੋਗਾ ਜ਼ਿਲ੍ਹੇ ਦੇ ਪਿੰਡ